1965R0079 — SK — 01.01.2008 — 007.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE RADY č. 79/65/EHS

z 15. júna 1965

o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom hospodárskom spoločenstve







RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, a najmä na jej článok 43, so zreteľom na návrh Komisie, so zreteľom na stanovisko Európskeho parlamentu ( 1 ), keďže si vývoj Spoločnej poľnohospodárskej politiky vyžaduje, aby boli k dispozícii objektívne a zodpovedajúce údaje o príjmoch v rozličných kategóriách poľnohospodárskych podnikov a o hospodárskej činnosti podnikov patriacich do kategórií, ktorým sa na úrovni spoločenstva venuje mimoriadna pozornosť; keďže účty poľnohospodárskych podnikov predstavujú základný zdroj podstatných údajov potrebných na hodnotenie príjmov poľnohospodárskych podnikov alebo na vypracovanie štúdie o ich hospodárskej činnosti; keďže zhromažďované údaje sa musia získavať od poľnohospodárskych podnikov špeciálne a vhodne zvolených v súlade s jednotnými pravidlami a musia vychádzať z overiteľných skutočností; keďže takéto údaje musia vyjadrovať technické, ekonomické a sociálne podmienky príslušných podnikov, musia sa získavať z jednotlivých podnikov, musia byť podľa možnosti čo najrýchlejšie k dispozícii, musia byť založené na jednotných definíciách, musia sa predkladať v jednotnej forme a musia sa dať kedykoľvek a v plnej miere použiť Komisiou; keďže tieto ciele možno dosiahnuť len prostredníctvom siete spoločenstva určenej na zhromažďovanie účtovných údajov poľnohospodárskych podnikov a založenej na učtárňach existujúcich v každom členskom štáte na základe dôvery zainteresovaných strán a na ich dobrovoľnej spoluúčasti; keďže práca na budovaní siete spoločenstva určenej na zhromažďovanie účtovných údajov poľnohospodárskych podnikov je tak na úrovni spoločenstva, ako aj na úrovni členských štátov natoľko komplikovaná, že vytváranie účtovného systému sa musí realizovať postupne, čo znamená, že počas niekoľkých prvých rokov bude oblasť prieskumu obmedzená; keďže pri výbere poľnohospodárskych podnikov a pri rozbore a hodnotení zhromaždených údajov je nutné používať údaje získané z iných zdrojov; keďže poľnohospodárov treba ubezpečiť, že ich účtovníctvo ani žiadne ostatné osobné údaje získané v rámci vykonávania tohto nariadenia nebudú použité na účely zdaňovania, ani nebudú prezradené osobami, ktoré sa podieľajú alebo ktoré sa podieľali na práci siete spoločenstva určenej na zhromažďovanie účtovných údajov poľnohospodárskych podnikov; keďže preto, aby bola Komisia spokojná s objektívnosťou a s relevantnosťou zhromaždených údajov, musí byť v takom postavení, aby mohla získať všetky potrebné informácie týkajúce sa spôsobu, akým subjekty poverené výberom poľnohospodárskych podnikov a učtárne podieľajúce sa na práci siete spoločenstva určenej na zhromažďovanie účtovných údajov poľnohospodárskych podnikov vykonávajú svoje povinnosti, a aby mohla v prípade potreby vyslať svojich odborníkov s cieľom spolupráce s príslušnými národnými orgánmi; keďže s cieľom uľahčiť vykonávanie uvedených ustanovení sa musí stanoviť postup, na základe ktorého by členské štáty a Komisia mohli úzko spolupracovať v rámci výboru spoločenstva; keďže po niekoľkých rokoch prevádzkovania siete spoločenstva určenej na zhromažďovanie účtovných údajov poľnohospodárskych podnikov bude Komisia schopná podať správu o získaných skúsenostiach a navrhnúť všetky potrebné zmeny a doplnky k tomuto nariadeniu, PRIJALA TOTO NARIADENIE:







KAPITOLA 1

Vybudovanie siete účtovných údajov poľnohospodárskych podnikov pre Európske hospodárske spoločenstvo

Článok 1

1. Aby sa vyhovelo potrebám Spoločnej poľnohospodárskej politiky, vybuduje sa sieť spoločenstva určená na zhromažďovanie účtovných údajov poľnohospodárskych podnikov, ďalej len „dátová sieť“.

2. Účelom tejto dátovej siete je zhromažďovanie údajov potrebných predovšetkým na:

a) ročné určovanie príjmov poľnohospodárskych podnikov patriacich do oblasti prieskumu definovaného v článku 4 a

b) rozbor hospodárskej činnosti poľnohospodárskych podnikov.

Údaje získané podľa tohto nariadenia slúžia predovšetkým ako podklad na vypracovanie správ Komisie o situácii v poľnohospodárstve a na poľnohospodárskych trhoch, ako aj o príjmoch poľnohospodárskych podnikov v spoločenstve; tieto správy sa každoročne predkladajú Rade a Európskemu parlamentu, najmä kvôli určovaniu cien poľnohospodárskych výrobkov.

◄

Článok 2

Na účely tohto nariadenia:

a) „prevádzkovateľ“ predstavuje fyzickú osobu zodpovednú za každodenné riadenie poľnohospodárskeho majetku;

▼M3

b) „kategória hospodárstiev“ znamená skupinu poľnohospodárskych podnikov, ktoré patria do tej istej kategórie, pokiaľ ide o typ hospodárenia a ekonomickú veľkosť, ako sú definované v typológii spoločenstva pre poľnohospodárske podniky zavedenej rozhodnutím 78/463/EHS ( 2 );

▼B

c) „vykazujúci podnik“ je ktorýkoľvek poľnohospodársky podnik, ktorý podáva výkazy na účely dátovej siete;

d) „oblasť“ predstavuje územie členského štátu alebo ktorúkoľvek jeho časť vymedzenú s ohľadom na výber vykazujúcich podnikov; zoznam takýchto oblastí je uvedený v prílohe k tomuto nariadeniu;

e) „účtovný údaj“ je každý technický, finančný alebo ekonomický údaj týkajúci sa poľnohospodárskeho podniku, získaný z účtov pozostávajúcich zo vstupných údajov zapisovaných systematicky a pravidelne v priebehu účtovného roku.

▼M10

Článok 2a

Na žiadosť členského štátu sa zoznam oblastí mení a dopĺňa v súlade s postupom stanoveným v článku 19 za predpokladu, že žiadosť sa týka oblastí členského štátu.

▼B







KAPITOLA II

Určovanie príjmov poľnohospodárskych podnikov

Článok 3

Ustanovenia tejto kapitoly sa týkajú zhromažďovania účtovných údajov na účely ročného stanovenia príjmov poľnohospodárskych podnikov.

▼M7

Článok 4

1. Do oblasti prieskumu uvedenej v článku 1 (2) a) patria tie poľnohospodárske podniky, ktoré majú hospodársku veľkosť rovnú alebo väčšiu než medzná hodnota vyjadrená v európskych veľkostných jednotkách (EVJ) definovaných v klasifikačnom systéme spoločenstva.

2. Na to, aby bol poľnohospodársky podnik kvalifikovaný ako podnik poskytujúci údaje, musí:

a) mať hospodársku veľkosť rovnú alebo väčšiu než medzná hodnota určená v súlade s odsekom 1;

b) byť obhospodarovaný prevádzkovateľom, ktorý vedie účtovníctvo alebo ktorý je ochotný a schopný viesť účtovníctvo poľnohospodárskeho podniku a ochotný poskytovať účtovné údaje o svojom podniku Komisii;

c) byť spolu s ostatnými podnikmi a na úrovni každej oblasti reprezentatívny v danej oblasti prieskumu.

▼A5

3. Najvyšší počet sledovaných poľnohospodárskych podnikov, ktoré vedú účtovníctvo, bude 105 000 pre spoločenstvo.

▼M7

4. Podrobné pravidlá uplatňovania tohto článku, najmä medzná hodnota hospodárskej veľkosti a počet podnikov poskytujúcich údaje za jednu oblasť, sa prijmú v súlade s postupom ustanoveným v článku 19.

▼M3

Článok 5

1. Každý členský štát vymenuje národný výbor pre dátovú sieť, ďalej len „národný výbor“. ►A4 Rakúsko, Fínsko a Švédsko vytvoria uvedený výbor do 6 mesiacov od ich pristúpenia. ◄ ►A5 Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko zriadia vnútroštátny výbor najneskôr do konca šiesteho mesiaca nasledujúceho po dni pristúpenia. ◄ ►M12 Bulharsko a Rumunsko zriadia národné výbory najneskôr do konca šiesteho mesiaca nasledujúceho po dátume pristúpenia. ◄

2. Národný výbor bude zodpovedný za výber výkazových hospodárstiev. Na tento účel jeho povinnosti zahŕňajú najmä schvaľovanie:

a) plánu na výber výkazových hospodárstiev, ktorý bližšie určuje najmä rozloženie výkazových hospodárstiev na každú kategóriu podniku a podrobné pravidlá na výber uvedených hospodárstiev;

b) správy o realizácii plánu na výber výkazových hospodárstiev.

3. Členský štát vymenuje predsedu národného výboru spomedzi členov tohto výboru.

Národný výbor prijíma rozhodnutia jednomyseľne; v prípade, že sa nedosiahne jednomyseľnosť, rozhodnutia prijme orgán ustanovený členským štátom.

4. Členské štáty, ktoré majú niekoľko územných jednotiek, môžu pre každú z územných jednotiek patriacich pod ich právomoc ustanoviť regionálny výbor dátovej siete, ďalej len „regionálny výbor“.

Regionálny výbor má povinnosť najmä spolupracovať so styčnou agentúrou uvedenou v článku 6 pri výbere ziskových podnikov.

5. Podrobné pravidlá na uplatňovanie tohto článku sa prijmú podľa postupu ustanoveného v článku 19.

Článok 6

1. Každý členský štát vymenuje styčnú agentúru, ktorej povinnosti sú:

a) informovať národný výbor, regionálne výbory a účtovné kancelárie o podrobných pravidlách uplatňovania, ktoré sa ich týkajú a zabezpečiť, aby sa tie pravidlá riadne zavádzali;

b) vypracovať a predložiť národnému výboru na schválenie a následne predložiť Komisii: — plán na výber výkazových hospodárstiev, ktorý sa vypracuje na základe najnovších štatistických údajov, predložený v súlade s typológiou poľnohospodárskych podnikov spoločenstva, — správy o realizácii plánu na výber výkazových hospodárstiev;

c) zostaviť: — zoznam výkazových hospodárstiev, — zoznam účtovných kancelárií, ktoré sú ochotné a schopné vypĺňať výkazy podniku v súlade s podmienkami zmlúv ustanovených v článkoch 9 a 14;

d) zhromaždiť výkazy podniku zaslané účtovnými kanceláriami a na základe spoločného kontrolného programu overiť, či sú riadne vyplnené,

e) odovzdať Komisii riadne vyplnené výkazy okamžite po ich overení;

f) zasielať národnému výboru, regionálnym výborom a účtovným kanceláriám žiadosti o informácie uvedené v článku 16 a predkladať Komisii príslušné odpovede.

2. Podrobné pravidlá na uplatňovanie tohto článku sa prijmú v súlade s postupom ustanoveným v článku 19.

▼B

Článok 7

1. Každý vykazujúci podnik bude vypĺňať samostatne anonymný výkaz poľnohospodárskeho podniku.

2. Účtovné údaje poskytované v jednotlivých výkazoch poľnohospodárskych podnikov musia umožňovať:

— charakterizovať účtujúci poľnohospodársky podnik odkazom na hlavné prvky jeho faktorov produkcie,

— hodnotiť príjmy poľnohospodárskeho podniku v rozličných formách,

— prostredníctvom náhlych kontrol testovať pravdivosť poskytnutých informácií.

3. Druh účtovných údajov uvedených vo výkazoch poľnohospodárskych podnikov, forma predkladania údajov a pokyny týkajúce sa týchto údajov sú stanovené v súlade s postupom uvedeným v článku 19.

Článok 8

Poľnohospodár, ktorého poľnohospodársky podnik bol vybraný ako vykazujúci podnik, si zo zoznamu zostaveného na tieto účely kontaktnou kanceláriou zvolí učtáreň ochotnú vypracovať výkaz o jeho majetku v súlade s podmienkami zmluvy spomínanej v článku 9.

Článok 9

1. Zmluva sa uzatvára každoročne z úradnej moci členského štátu medzi príslušným orgánom povereným členským štátom a každou učtárňou zvolenou podľa článku 8. Na základe tejto zmluvy sa učtáreň zaväzuje, že za štandardný poplatok vypracuje výkazy poľnohospodárskych podnikov spôsobom zodpovedajúcim ustanoveniam článku 7.

2. Podmienky tejto zmluvy, ktoré musia byť jednotné vo všetkých členských štátoch, sa určia v súlade s postupom uvedeným v článku 19.

▼M3 —————

▼B

3. Ak povinnosti učtárne vykonáva správny orgán, musí byť informovaný o svojich povinnostiach prostredníctvom bežných administratívnych prepojení.







KAPITOLA III

Zhromažďovanie účtovných údajov na účely rozboru hospodárskej činnosti poľnohospodárskych podnikov

Článok 10

Ustanovenia tejto kapitoly sa zaoberajú zhromažďovaním údajov na účely rozboru hospodárskej činnosti poľnohospodárskych podnikov.

Článok 11

V súlade s postupom uvedeným v článku 19 sa stanovia:

— predmety rozborov podľa článku 1 ods. 2 písm. b),

— podrobné pravidlá súvisiace s výberom a počtom vykazujúcich podnikov, čo bude stanovené v súlade s cieľmi každej konkrétnej analýzy.

Článok 12

1. Každý vykazujúci podnik vybraný v súlade s druhou zarážkou článku 11 bude vypĺňať špeciálny výkaz poľnohospodárskeho podniku, ktorý bude pre príslušný podnik individuálny a anonymný. Tento výkaz poľnohospodárskeho podniku obsahuje účtovné údaje získané podľa článku 7 ods. 2 a všetky také ďalšie účtovné položky a informácie, ktoré môže konkrétny rozbor vyžadovať.

2. Typ účtovných údajov, ktoré sa majú uvádzať v špeciálnych výkazoch poľnohospodárskych podnikov, forma, v akej sa majú tieto údaje predkladať, a definície a inštrukcie týkajúce sa týchto údajov sú stanovené v súlade s postupom uvedeným v článku 19.

3. Špeciálne výkazy poľnohospodárskych podnikov vypracujú rozličné učtárne zvolené podľa článku 13.

Článok 13

Poľnohospodár, ktorého podnik bol vybraný v súlade s druhou zarážkou článku 11, si zo zoznamu zostaveného na tieto účely kontaktnou kanceláriou zvolí učtáreň ochotnú vypracovať špeciálny výkaz o jeho podniku v súlade s podmienkami zmluvy spomínanej v článku 14.

Článok 14

1. Zmluva sa uzatvára z úradnej moci členského štátu medzi príslušným orgánom povereným členským štátom a každou učtárňou zvolenou podľa článku 13. Na základe tejto zmluvy sa učtáreň zaväzuje, že za štandardný poplatok vypracuje výkazy poľnohospodárskych podnikov spôsobom zodpovedajúcim ustanoveniam článku 12.

2. Podmienky tejto zmluvy, ktoré musia byť jednotné vo všetkých členských štátoch, sa určia v súlade s postupom uvedeným v článku 19.

Aj dodatočné podmienky, ktoré môžu začleniť do tejto zmluvy členské štáty, sú stanovené v súlade s týmto postupom.

3. Ak povinnosti učtárne vykonáva správny orgán, musí byť informovaný o svojich povinnostiach bežnou administratívnou cestou.







KAPITOLA IV

Všeobecné ustanovenia

Článok 15

▼M8

1. Zakazuje sa používať na daňové účely akékoľvek jednotlivé účtovné údaje alebo iné jednotlivé podrobné údaje získané pri uplatňovaní tohto nariadenia, alebo poskytnúť alebo používať tieto údaje na iné účely než sú stanovené v článku 1.

▼B

2. Je zakázané, aby ktorákoľvek osoba, ktorá sa podieľa alebo podieľala na práci dátovej siete, prezradila akékoľvek individuálne účtovné údaje alebo akékoľvek iné súkromné informácie, o ktorých sa dozvedela počas vykonávania svojich povinností alebo iným náhodným spôsobom.

3. Členské štáty prijmú všetky vhodné opatrenia určené na trestanie porušovania odseku 2.

Článok 16

▼M3

1. Národný výbor, regionálne výbory a styčná agentúra a účtovné kancelárie sú zaviazané, v rámci ich príslušných oblastí zodpovednosti, poskytovať Komisii akékoľvek informácie, ktoré by táto od nich mohla požadovať, pokiaľ ide o plnenie si povinností podľa tohto nariadenia.

Také žiadosti o informácie podávané národnému výboru, regionálnym výborom a účtovným kanceláriám a príslušné odpovede sa predkladajú písomne prostredníctvom styčnej agentúry.

▼B

2. Ak budú poskytnuté informácie nedostatočné alebo ak nebudú poskytnuté včas, Komisia môže v spolupráci s kontaktnou kanceláriou vyslať odborníkov, ktorí budú pracovať v príslušnej lokalite.

Článok 17

Týmto sa ustanovuje Výbor spoločenstva pre účtovnú dátovú sieť poľnohospodárskych podnikov, ďalej len „výbor spoločenstva“.

▼M9

Článok 18

Výbor spoločenstva pozostáva zo zástupcov členských štátov a predsedá mu zástupca Komisie.

Článok 19

1. Komisii pomáha Výbor spoločenstva pre informačnú sieť poľnohospodárskeho účtovníctva.

2. Ak sa odkazuje na tento článok, uplatňujú sa články 4 a 7 rozhodnutia 1999/468/ES ( 3 ).

Obdobie ustanovené v článku 4 ods. 3 rozhodnutia 1999/468/ES sa stanoví na jeden mesiac.

3. Výbor prijme svoj rokovací poriadok.

▼M3

Článok 20

1. S výborom spoločenstva sa konzultuje:

a) s cieľom preverenia, že plány na výber ziskových podnikov sú v súlade s ustanoveniami článku 4;

b) s cieľom analýzy a vyhodnotenia posudzovaných ročných výsledkov dodaných dátovou sieťou, pričom sa zoberú do úvahy údaje pochádzajúce z iných zdrojov, medzi iným z účtovných a štatistických výkazov podniku a z národných účtovných výkazov.

2. Výbor spoločenstva môže preverovať akúkoľvek inú záležitosť predloženú jej predsedom, buď z vlastnej iniciatívy alebo na žiadosť zástupcu členského štátu.

Každý rok v októbri preverí vývoj príjmov podniku v spoločenstve, pričom sa odvolá najmä na aktualizované výsledky dátovej siete.

Pravidelne bude informovaný o činnosti dátovej siete.

▼B

Článok 21

Predseda zvoláva zasadnutia výboru spoločenstva.

Tajomnícke služby zabezpečuje pre výbor spoločenstva Komisia.

Výbor spoločenstva určí svoj vlastný rokovací poriadok.

Článok 22

▼M10

1. Prostriedky, ktoré budú zahrnuté do všeobecného rozpočtu Európskej únie, v oblasti Komisie, zahŕňajú:

a) tie náklady siete údajov, ktoré sú pripočítateľné k platbe poplatkov účtovných úradov s ohľadom na ich výkon povinností uvedených v článkoch 9 a 14;

b) všetky náklady počítačových systémov riadené Komisiou pre príjem, overovanie, spracovanie a analýzu účtovných dát dodaných členskými štátmi.

Náklady stanovené v bode b) zahŕňajú, tam kde je to vhodné, náklady šírenia výsledkov týchto činností, náklady štúdií a rozvoj ostatných aspektov siete dát.

▼M3

2. Náklady na vytvorenie a činnosť národného výboru, regionálnych výborov a styčných agentúr sa nezahrnú do rozpočtu spoločenstva.

▼B

Článok 23

▼M2

Komisia pred ►M3 1. januára 1990 ◄ predloží Rade úplnú správu o činnosti tejto dátovej siete, podľa potreby spolu so všetkými návrhmi na zmenu alebo doplnenie tohto nariadenia.

▼B

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M3









PRÍLOHA

Zoznam územných jednotiek uvedených v článku 2 ods. d

Nemecko

1. Schleswig-Holstein

2. Hamburg

3. Niedersachsen

4. Bremen

5. Nordrhein-Westfalen

6. Hessen

7. Rheinland-Pfalz

8. Baden-Württemberg

9. Bayern

10. Saarland

11. Berlin

▼M6

11. Berlín

12. Brandenburg

13. Mecklenburg-Vorpommern

14. Sachsen

15. Sachsen-Anhalt

16. Thueringen

▼M3

Francúzsko

1. Île de France

2. Champagne-Ardenne

3. Picardie

4. Haute-Normandie

5. Centre

6. Basse-Normandie

7. Bourgogne

8. Nord-Pas de Calais

9. Lorraine

10. Alsace

11. Franche-Comté

12. Pays de la Loire

13. Bretagne

14. Poitou-Charentes

15. Aquitaine

16. Midi-Pyrénées

17. Limousin

18. Rhône-Alpes

19. Auvergne

20. Languedoc-Roussillon

21. Provence-Alpes-Côte d'Azur

22. Corse

Taliansko

1. Piemonte

2. Valle d'Aosta

3. Lombardia

4. Alto Adige

5. Trentino

6. Veneto

7. Friuli — Venezia Giulia

8. Liguria

9. Emilia — Romagna

10. Toscana

11. Umbria

12. Marche

13. Lazio

14. Abruzzi

15. Molise

16. Campania

17. Puglia

18. Basilicata

19. Calabria

20. Sicilia

21. Sardegna

▼M11

Belgicko

1. Vlaanderen

2. Bruxelles – Brussel

3. Wallonie

▼M3

Luxembursko

Predstavuje jedinú územnú jednotku

Holandsko

Predstavuje jedinú územnú jednotku

Dánsko

Predstavuje jedinú územnú jednotku

Írsko

Predstavuje jedinú územnú jednotku

Spojené kráľovstvo

1. England — north region

2. England — east region

3. England — west region

4. Wales

5. Scotland

6. Northern Ireland

Grécko

1. Μακεδονία — Θράκη

2. Ήπειρος — Πελοπόννησος — Νήσοι Ιονίου,

3. Θεσσαλία,

4. Στερεά Ελλάς — Νήσοι Αιγαίου — Κρήτη.

▼M4

Španielsko

1. Galicia

2. Asturias

3. Cantabria

4. País Vasco

5. Navarra

6. La Rioja

7. Aragón

8. Cataluña

9. Baleares

10. Castilla-León

11. Madrid

12. Castilla-La Mancha

13. Comunidad Valenciana

14. Murcia

15. Extremadura

16. Andalucía

17. Canarias

▼M13

Portugalsko

1. Norte e Centro

2. Ribatejo-Oeste

3. Alentego e Algarve

4. Açores e Madeira

▼M7

Rakúsko

Tvorí jednu oblasť

Fínsko

1. Etelä-Suomi

2. Sisä-Suomi

3. Pohjanmaa

4. Pohjois-Suomi

Švédsko

1. Roviny južného a stredného Švédska

2. Lesy a zmiešané poľnohospodárske a lesnaté oblasti južného a stredného Švédska

3. Oblasti severného Švédska

▼A5

Česká republika

Tvorí jednu oblasť

Estónsko

Tvorí jednu oblasť

Cyprus

Tvorí jednu oblasť

Lotyšsko

Tvorí jednu oblasť

Litva

Tvorí jednu oblasť

Maďarsko

1. Közép-Magyarország

2. Közép-Dunántúl

3. Nyugat-Dunántúl

4. Dél-Dunántúl

5. Észak-Magyarország

6. Észak-Alföld

7. Dél-Alföld

Malta

Tvorí jednu oblasť

Poľsko

1. Pomorze a Mazury

2. Wielkopolska et Śląsk

3. Mazowsze a Podlasie

4. Małopolska a Pogórze

Slovinsko

Tvorí jednu oblasť

Slovensko

Tvorí jednu oblasť.

▼M12

Bulharsko

1. Северозападен (Severozapaden)

2. Северен централен (Severen tsentralen)

3. Североизточен (Severoiztochen)

4. Югозападен (Yugozapaden)

5. Южен централен (Yuzhen tsentralen)

6. Югоизточен (Yugoiztochen)

Bulharsko však môže vytvoriť jediné oddelenie na dva roky po pristúpení.

Rumunsko

1. Nord-Est

2. Sud-Est

3. Sud-Muntenia

4. Sud-Vest-Oltenia

5. Vest

6. Nord-Vest

7. Centru

8. București-Ilfov